Antano ir Jono Juškų etninės kultūros muziejus

Antano ir Jono Juškų etninės kultūros muziejus – muziejus įsikūręs Vilkijoje, Kauno Mažoji g. 2, įkurtas 1990 m. Muziejuje saugoma 
Antano ir Jono Juškų archyvas; apylinkių liaudies buities ir meno rinkiniai; senosios Vilkijos miesto ir gyventojų fotografijos; įvairūs dokumentai; nedidelė archeologinė kolekcija.https://www.krs.lt/savivaldybe/struktura-ir-kontaktai/administracijos-direktorius/kulturos-svietimo-ir-sporto-skyrius/kult%C5%ABra/kult%C5%ABros-%C4%AFstaigos/antano-ir-jono-ju%C5%A1k%C5%B3-etnin%C4%97s-kult%C5%ABros-muziejus/ 
Istorija
Muziejus įsikūręs senojoje Vilkijos klebonijoje. Anot šaltinių pastato istorija siekia dar XVIII a. pr. Kaip Vilkijos klebonija statinys išbuvo iki pat 1892 m. kai Vilkijos miestelyje kilusio gaisro metu sudegė senoji medinė bažnyčia, o naująją mūrinę bažnyčią buvo nuspręsta statyti ant kalno. 1908 m. užbaigus statybos darbus buvo nutarta perkelti ir kleboniją. Senasis pastatas praradęs savo ankstesnę paskirtį atiteko Pranskevičių šeimai. 1925 m. sklypą ir namą nupirko Mongirdai - valdininkų ir gydytojų šeima. Vokiečių okupacijos metais (1915-1918) čia buvo įsikūrusi žandarmerijos komendantūra.http://www.autc.lt/lt/architekturos-objektai/1471 

1862-1864 m. Senojoje klebonijoje gyveno vienas žymiausių lietuvių tautosakininkų, etnografas, kalbininkas ir kunigas Antanas Juška.

1987 m. didelėmis Vilkijos kraštotyrininko Prano Mikalausko (1923-1997), Kauno rajono spaudos, Kauno bendrijos „Atgaja“ ir gausybės jų talkininkų pastangomis namas buvo išsaugotas nuo visiško sunaikinimo. Buvo organizuojamos talkos, renkamos aukos restauracijai, kuri prasidėjo 1988 m. Atnaujinus pastatą 1990 m. jame įsikūrė Antano ir Jono Juškų etninės kultūros muziejus.http://www.autc.lt/lt/architekturos-objektai/1471 

Muziejuje saugomi A. ir J. Juškų archyvas; tautosakos istorijos rinkiniai; krašto istorijos rinkiniai; muziejaus pastato istoriją atspindintys rinkiniai; apylinkių liaudies buities ir meno rinkiniai.https://www.krs.lt/savivaldybe/struktura-ir-kontaktai/administracijos-direktorius/kulturos-svietimo-ir-sporto-skyrius/kult%C5%ABra/kult%C5%ABros-%C4%AFstaigos/antano-ir-jono-ju%C5%A1k%C5%B3-etnin%C4%97s-kult%C5%ABros-muziejus/ 

Muziejuje švenčiamos kalendorinės šventės, puoselėjamos senosios tradicijos ir kultūra. Vyksta koncertai, vakaronės, parodos ir susitikimai su įdomiais žmonėmis.http://www.autc.lt/lt/architekturos-objektai/1471 
Galerija

Nuorodos

Kategorija:Vilkija
Kategorija:Lietuvos muziejai